Berlingske Tidende, 1784-06-28
Da Skiftet efter afdøde Byefoged Søren Hansen og Hustrue Anne Eggers, nu er bragt saavidt, at det til Decissioner og Slutning kan optages; saa indkalder underskrevne Skifteforvaltere med 12 Ugers Varsel, formedelst deres Fraværelse og Adspredelse i Danmark og Norge m. fl. Stæder, dette Stervboes Arvinger, enten at møde, eller ved Fuldmægtiger at mode lade, for deres og Medarvingers Beste at iagttage, til den 13de Sept. førstkommende, da Skiftet saa her paa Raadhuset foretages, for til endelig Slutning at befordres. Randers, den 12te Junii 1784. J. F. Carøe. C. R. Voigt, For nogen Tiid siden er ved Døden afgangen i Trudstolpe Gaarden under Stamhuset Krænckerup Ung-Karl Niels Nielssen, der fulgte med Hr. Landmaaler Svensen som Assistent paa Opmaaling i Waabensted Sogn; hans Efterladenskaber er strax registeret og vurderet, derefter ved offentlig Auction bortsolgt, hvoraf erfares, at intet bliver til Arv, ligesom Stervboen ingen anden Proclama formaaer, end herved med 6 og 12 Ugers Varsel fra Dato indkalder afgangne Niels Nielsens Arvinger, som ikke vides hvem er, da han skal være født i Aalborg i Jylland, hvor Faderen skal have været Korn=Maaler, men død, hvor muelig endnu nogen af hans Familie kan opholde dem, at møde paa Stamhuuset Krænckerup Skriverstue den 13de August og paafølgende 24de September, hvor Skiftet bliver foretaget; til hvilken Tiid Stervboets Credi= og Debitorer og indkaldes at møde, da enhver efter Stervboets Omstændigheder skal vederfares Ret. Krænckerup, den 2den Junii 1784. P. Frederichsen, Forvalter. Siden Forpagtningen ved Hovedgaarden Brobyegaard ogØlstedgaard under Grevskabet Muckadell, er exspireret til 1ste Mai 1785. saa vorder bemelte 2de Gaarders Avling og Hollænderie med underliggende Tiender, til nye Forpagtning paa 6 Aar fra 1ste Mai 1785, at regne, stillet til offentlig Auction i Broebyeverks Kroe Torsdagen den 5te Augusti næstkommende, om Formiddagen Kl. 10, alt efter de paa Auctionsstedet bekiendtgiørende Conditioner, som forinden Auctionen kan faaes til Eftersyn paa Arreschous Skriverstue; bemelte 2de Gaarders Avling, der falder i en meget god og frugtbar Egn, kan faaes separat eller samlet under Forpagtning, og forinden Auctionen af Liebhaberne kan tages i Øyesyn, til fornøden Underretning meldes tillige, at ved Brobyegaard er 7 Lykker til 3 Aars Drift og 4 Aars Græsning og Hvile, den aarlige Udsæd, omtrent det ene Aar imod det andet, 150 Tønder og derover, og kan holdes 150 Stkr. Køer, foruden andre behøvende Kreature, samt der under henlagt tvende Parter Korn- og Qvæg=Tiende i Sønderbrobye Sogn. Ved Ølstedgaard er 6 Lykker, som bruges til 3 Aars Drift og 3 Aars Græsning og Hvile, Udsæden omtrent aarlig 60 til 70 Tdr., og kan holdes 50 Stkr. Qvægshøvder, foruden andre fornødne Kreature, ved begge Gaarden er god Høe-Avling af Aarmader og andre Enge, samt beqvemme Logie og Leyligheder for Forpagtere, skulle samme Gaarde forinden Auctionen blive under Haanden bortforpagtet, skal det bemelig i Aviserne blive bekiendtgjort. Arreschou, den 15de Junii 1784. Afgangne Farver Peder Holms Enke Mad. Bang, salig Holm bekiendtgiør at ved hendes Mands Dødsfald, er den med Kongel. Privilegium i Sønder Omme værende Farverie ledig, hvorved det paaboende Sted af Hartkorn 2 Tdr. 6 Skpr. kan holdes 2 Bester, 10 Kreature og 40 Faar, er faaet 7 Tdr. Rug, 14 Skpr. Byg og 12 Skpr. Boghvede, avles en 40 Læs Høe; Jorden er udskift for sig selv og ligger paa et Sted, ligesom der og til Stedet er en god Toft, hvori Gaarden ligger, samt og en Eng som ligger tæt ved Gaarden og Haugen, hvor Aaen løber tæt forbi, som særdeles beqvem for en Farver, da de fra Haugen kan gaae til Aaen, saasom Aaen indlukker Haugen for Enden. Bygningen findes i god Stand og skikkelig Næring til Farveriet; Brændsel haves i største Overflødighed, og allene for at bierge det; Farveredskaber af Presse=Kippe, Farvekiedel, Overskiær Sax med mere er i god Stand, da den sal. Mand, som ikkun 2de Aar har været der, har ladet alt bekoste og sætte i forsvarlig Stand. Skulle en habil Farversvend have Lyst, at nedsætte sig der, af staaer Enken gjerne Privilegiet og alt, naar de derom kan accordere, hvortil hun findes villig, naar en skikkelig Person melder sig, hvilket ønskes jo før jo hellere, da endeel Farvertøy ligger at skulle farves, og bliver derefter opholdt; Vedkommende behager at melde sig til Enken selv eller hendes Broder Hr. Pastor Bang i Sønder Omme i Nørvangs Herred i Coldinghuus Amt.